Priekšlikums PADOMES LĒMUMS par to, lai Eiropas Savienības un tās dalībvalstu vārdā parakstītu un provizoriski piemērotu protokolu Nolīgumam par sadarbību un muitas savienību starp Eiropas Kopienu un tās dalībvalstīm, no vienas puses, un Sanmarīno Republiku, no otras puses, saistībā ar Horvātijas Republikas dalību līgumslēdzējas puses statusā pēc tās pievienošanās Eiropas Savienībai /* COM/2013/0530 final - 2013/0254 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Horvātijas Republika (turpmāk — “Horvātija”) 2013. gada 1. jūlijā pievienosies Eiropas Savienībai. Padome 2012. gada 14. septembrī pilnvaroja Komisiju risināt sarunas, lai ar protokola palīdzību Nolīgumu par sadarbību un muitas savienību starp Eiropas Kopienu un tās dalībvalstīm, no vienas puses, un Sanmarīno Republiku (turpmāk — “Sanmarīno”), no otras puses[1] (turpmāk — “nolīgums”), pielāgotu saistībā ar Horvātijas dalību līgumslēdzējas puses statusā, ņemot vērā Savienības paplašināšanos Horvātijas iekļaušanas nolūkā. 2. PRIEKŠLIKUMA JURIDISKIE ASPEKTI Nolīgums stājās spēkā 2002. gada 1. aprīlī, un tas ir jāgroza, lai iekļautu Horvātiju kā līgumslēdzēju pusi. Pēc tam, kad 2012. gada 14. septembrī Komisija saņēma atļauju, sarunas ar Sanmarīno par nolīguma protokolu tika pabeigtas. Ierosinātā pasākuma kopsavilkums Šajā priekšlikumā ietilpst projekts Padomes lēmumam par to, lai Eiropas Savienības un tās dalībvalstu vārdā parakstītu un provizoriski piemērotu nolīguma protokolu (pielikumā) ar mērķi nodrošināt Horvātijas dalību līgumslēdzējas puses statusā pēc tās pievienošanās Eiropas Savienībai. Juridiskais pamats Līgums par Eiropas Savienības darbību un jo īpaši tā 218. panta 5. punkts saistībā ar 218. panta 3. un 4. punktu; Līgums par Horvātijas pievienošanos[2]; Horvātijas Pievienošanās akts[3] un jo īpaši tā 6. panta 2. punkta otrā daļa. Juridiskā instrumenta izvēle Saskaņā ar Līguma par Eiropas Savienības darbību 218. panta 5. punktu Padome pieņem lēmumu, ar kuru atļauj parakstīt nolīgumu un vajadzības gadījumā — to provizoriski piemērot līdz brīdim, kad tas stājas spēkā. Šis ir priekšlikums šādam lēmumam. Proporcionalitāte Šis priekšlikums ir saskaņā ar proporcionalitātes principu, jo tā ietekme stingri aprobežojas ar to, kas nepieciešams, lai nodrošinātu Horvātijas dalību nolīgumā līgumslēdzējas puses statusā pēc tās pievienošanās Eiropas Savienībai. 2013/0254 (NLE) Priekšlikums PADOMES LĒMUMS par to, lai Eiropas Savienības un tās dalībvalstu vārdā parakstītu un provizoriski piemērotu protokolu Nolīgumam par sadarbību un muitas savienību starp Eiropas Kopienu un tās dalībvalstīm, no vienas puses, un Sanmarīno Republiku, no otras puses, saistībā ar Horvātijas Republikas dalību līgumslēdzējas puses statusā pēc tās pievienošanās Eiropas Savienībai EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. un 352. pantu saistībā ar 218. panta 5. punktu un 218. panta 8. punkta otro daļu, ņemot vērā Horvātijas Pievienošanās aktu[4] un jo īpaši tā 6. panta 2. punkta otro daļu, ņemot vērā Eiropas Komisijas priekšlikumu, tā kā: (1) Padome 2012. gada 14. septembrī pilnvaroja Komisiju sākt sarunas ar Sanmarīno Republiku, lai ar sarunu par protokolu palīdzību Nolīgumu par sadarbību un muitas savienību starp Eiropas Kopienu un tās dalībvalstīm, no vienas puses, un Sanmarīno Republiku, no otras puses[5], pielāgotu saistībā ar Horvātijas dalību līgumslēdzējas puses statusā, ņemot vērā tās pievienošanos Eiropas Savienībai. (2) Komisija vadīja sarunas par nolīguma protokolu, un tās nesen tika noslēgtas. (3) Protokols būtu jāparaksta Eiropas Savienības vārdā, ņemot vērā tā noslēgšanu nākotnē. (4) Ņemot vērā Horvātijas gaidāmo pievienošanos Savienībai, un lai no pievienošanās dienas nodrošinātu tās dalību nolīgumā līgumslēdzējas puses statusā, nolīguma protokols būtu provizoriski jāpiemēro no minētās dienas, IR PIEŅĒMUSI ŠO LĒMUMU. 1. pants Ar šo Savienības un tās dalībvalstu vārdā atļauj parakstīt protokolu Nolīgumam par sadarbību un muitas savienību starp Eiropas Kopienu un Sanmarīno Republiku saistībā ar Horvātijas dalību līgumslēdzējas puses statusā pēc tās pievienošanās Eiropas Savienībai, ņemot vērā minētā protokola noslēgšanu. Protokola teksts ir pievienots šim lēmumam. 2. pants Padomes Ģenerālsekretariāts sagatavo pilnvaru instrumentu, lai protokolu, ņemot vērā tā noslēgšanu, parakstītu persona vai personas, ko izraudzījies sarunvedējs. 3. pants Protokolu, ņemot vērā tā noslēgšanu nākotnē, un kamēr tas nav stājies spēkā, provizoriski piemēro saskaņā ar tā 5. pantu no dienas, kad Horvātija pievienojas Savienībai. 4. pants Šis lēmums stājas spēkā tā pieņemšanas dienā. Briselē, Padomes vārdā — priekšsēdētājs PIELIKUMS PROTOKOLS Nolīgumam par sadarbību un muitas savienību starp Eiropas Kopienu un tās dalībvalstīm, no vienas puses, un Sanmarīno Republiku, no otras puses, saistībā ar Horvātijas Republikas dalību līgumslēdzējas puses statusā pēc tās pievienošanās Eiropas Savienībai BEĻĢIJAS KARALISTE, BULGĀRIJAS REPUBLIKA, ČEHIJAS REPUBLIKA, DĀNIJAS KARALISTE, VĀCIJAS FEDERATĪVĀ REPUBLIKA, IGAUNIJAS REPUBLIKA, ĪRIJA, GRIEĶIJAS REPUBLIKA, SPĀNIJAS KARALISTE, FRANCIJAS REPUBLIKA, ITĀLIJAS REPUBLIKA, HORVĀTIJAS REPUBLIKA, KIPRAS REPUBLIKA, LATVIJAS REPUBLIKA, LIETUVAS REPUBLIKA, LUKSEMBURGAS LIELHERCOGISTE, UNGĀRIJAS REPUBLIKA, MALTA, NĪDERLANDES KARALISTE, AUSTRIJAS REPUBLIKA, POLIJAS REPUBLIKA, PORTUGĀLES REPUBLIKA, RUMĀNIJA, SLOVĒNIJAS REPUBLIKA, SLOVĀKIJAS REPUBLIKA, SOMIJAS REPUBLIKA, ZVIEDRIJAS KARALISTE, LIELBRITĀNIJAS UN ZIEMEĻĪRIJAS APVIENOTĀ KARALISTE un EIROPAS SAVIENĪBA, no vienas puses, un SANMARĪNO REPUBLIKA, no otras puses, ņemot vērā 1991. gada 16. decembra Nolīgumu par sadarbību un muitas savienību starp Eiropas Kopienu un tās dalībvalstīm, no vienas puses, un Sanmarīno Republiku, no otras puses (“nolīgums”), kas stājās spēkā 2002. gada 1. aprīlī, ņemot vērā Horvātijas Republikas pievienošanos Eiropas Savienībai 2013. gada 1. jūlijā, tā kā Horvātijas Republikai jākļūst par nolīguma līgumslēdzēju pusi, IR VIENOJUŠĀS PAR TURPMĀKO. 1. pants Ar šo Horvātijas Republika kļūst par nolīguma līgumslēdzēju pusi. 2. pants Šis protokols ir nolīguma neatņemama daļa. 3. pants 1. Līgumslēdzējas puses šo protokolu apstiprina saskaņā ar to attiecīgajām procedūrām. 2. Puses viena otrai paziņo par minēto procedūru pabeigšanu. Apstiprināšanas dokumentus deponē Eiropas Savienības Padomes Ģenerālsekretariātā. 4. pants Šis protokols stājas spēkā nākamā mēneša pirmajā dienā pēc tam, kad deponēts pēdējais apstiprināšanas instruments. 5. pants Šo protokolu provizoriski piemēro no 2013. gada 1. jūlija. 6. pants Nolīguma un tam pievienoto deklarāciju tekstus sagatavo horvātu valodā. Tos pievieno šim protokolam, un tie ir vienlīdz autentiski tekstiem citās valodās, kurās ir sagatavots nolīgums un tam pievienotās deklarācijas. 7. pants Šis protokols ir sagatavots divos eksemplāros angļu, bulgāru, čehu, dāņu, franču, grieķu, holandiešu, horvātu, igauņu, itāļu, īru, maltiešu, latviešu, lietuviešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā, un visi teksti ir vienlīdz autentiski. [Briselē], divtūkstoš trīspadsmitā gada [……] [...]. [ ... ] Dalībvalstu vārdā — [ ... ] Eiropas Savienības vārdā — [ ... ] Sanmarīno Republikas vārdā — [ ... ] [1] OV L 84, 28.3.2002., 43. lpp. [2] OV L 112, 24.4.2012., 10. lpp. [3] OV L 112, 24.4.2012., 21. lpp. [4] OV L 112, 24.4.2012., 21. lpp. [5] OV L 84, 28.3.2002., 43. lpp.